wickkiey/tamil-wikipedia-markdown huggingface dataset:
# சொத்தேர் (திருத்தந்தை)



**திருத்தந்தை புனித சொத்தேர்** (*Pope Soter*) (இறப்பு: கிபி 174) கிபி இரண்டாம் நூற்றாண்டின் பிற்பகுதியில் உரோமை ஆயராகவும் திருத்தந்தையாகவும் ஆட்சிப்பொறுப்பில் இருந்தார். வரலாற்றில் இவர் 12ஆம் திருத்தந்தை ஆவார். இவரது ஆட்சிக்காலம் கிபி 162-168 அளவில் தொடங்கியது என்றும், 170-177 அளவில் நிறைவுற்றது என்றும் வத்திக்கானிலிருந்து வெளியாகும் "திருத்தந்தை ஆண்டுக் குறிப்பேடு" (Annuario Pontificio) என்னும் நூல் கூறுகிறது.  

## பிறப்பும் பெயரும்

இவரது பெயர் *மீட்பர்*, *விடுதலை அளிப்பவர்* எனப் பொருள்படும் "Σωτήρ" என்னும் கிரேக்க சொல்லிலிருந்து வந்தாலும், இவர் கிரேக்கர் அல்லர். ஒருவேளை இவர் கிரேக்க பின்னணியிலிருந்து வந்திருக்கலாம். இவர் இத்தாலி நாட்டில் கம்பானியா பகுதியில் ஃபோந்தி என்னும் நகரில் பிறந்தார்.  

- சொத்தேர் (; ) என்னும் கிரேக்கப் பெயருக்கு "மீட்பர்", "இரட்சகர்", "காப்பவர்" என்பது பொருள்.

## "இரக்கம் மிகுந்த திருத்தந்தை"

வரலாற்றில் சொத்தேர் "இரக்கம் மிகுந்த திருத்தந்தை" (Pope of Charity) என்று அறியப்படுகிறார். திருத்தந்தையாகப் பொறுப்பேற்ற சிறிது காலத்திலேயே சொத்தேர் உரோமைத் திருச்சபையிலிருந்து காணிக்கை பிரித்து அதை கிரேக்க நாட்டில் கொரிந்து திருச்சபைக்கு அனுப்பிவைத்தார். தேவையில் உழன்ற கொரிந்து திருச்சபைக்கு உதவி செய்த சொத்தேர் எழுதிய மடல் கிடைக்கப்பெறவில்லை. ஆனால் தாம் பெற்ற உதவிக்கு நன்றிகூறி கொரிந்து நகர் ஆயர் தியோனேசியுசு சொத்தேருக்கு எழுதிய நன்றி மடல் இன்றும் உள்ளது.  

## சீர்திருத்தங்கள்

இவரே திருமணம் குருவால் ஆசிர்வதிக்கப்பட்டால் தான் முறையான திருவருட்சாதனம் ஆகும் என ஒழுங்கு அமைத்தார்.  

இயேசுவின் உயிர்த்தெழுதல் விழா ஒவ்வொரு ஆண்டும் உரோமையில் கொண்டாடப்பட வேண்டும் சொத்தேர் அதிகாரப்பூர்வமாக அறிவித்தார்.  

## இறப்பும் அடக்கமும்

இவரது விழாநாளும், கிபி 296இல் இறந்த திருத்தந்தை காயுஸின் விழாநாளும் ஏப்ரல் 22 ஆகும்.  

தொடக்க கால திருத்தந்தையர் அனைவரும் மறைச்சாட்சிகளாக இரத்தம் சிந்தி இறந்தார்கள் என மரபுச் செய்தி இருந்தாலும், "உரோமை மறைச்சாட்சியர் நூல்" சொத்தேருக்கு மறைச்சாட்சி என்னும் அடைமொழி கொடுக்கவில்லை.  

## கல்லறை

சொத்தேர் இறந்ததும் புனித கலிஸ்து கல்லறைத் தோட்டத்தில் அடக்கம் செய்யப்பட்டார். மற்றொரு மரபுப்படி, அவர் புனித பேதுருவின் கல்லறை அருகே அடக்கம் செய்யப்பட்டார். பின்னர், திருத்தந்தை இரண்டாம் செர்ஜியுஸ் காலத்தில் சொத்தேரின் உடல் புனிதர்கள் சில்வெஸ்தர் மற்றும் மார்ட்டின் என்பவர்களின் கோவிலில் புதைக்கப்பட்டது.  

இன்னொரு மரபுப்படி, அவரது உடலின் ஒரு பகுதி எசுப்பானியா நாட்டில் தொலேதோ நகர் பெருங்கோவிலில் பாதுகாக்கப்படுகிறது.
# சின்னகுத்தூசி

**சின்னகுத்தூசி** என்று பரவலாக அறியப்பட்ட **இரா. தியாகராசன்** (ஜூன் 15, 1934 - மே 22, 2011) என்பவர் தமிழ்நாட்டின் சிறந்த பத்திரிக்கையாளர்களில் ஒருவர். இவர் திருவாரூரில் 1934 ல் பிறந்தார். திராவிட இயக்க முன்னோடியான குருசாமியின் எழுத்துகள் குத்தூசி போலக் குத்துவதால் குத்தூசி குருசாமி என்ற பெயரைப் பெற்றார். அவரை முன்மாதிரியாகக் கொண்டு இவர் கடுமையான அரசியல் விமர்சனக் கட்டுரைகளை எழுதியதால் *சின்னகுத்தூசி* என்ற பெயரைப் பெற்றார்.  

## துவக்க கால வாழ்கையும் கல்வியும்
தியாகராசன் தமிழ்நாட்டின், திருவாரூரில் பிராமணக் குடும்பத்தில், இராமநாதன் கமலா இணையருக்கு மகனாக 1936, சூன் 15 அன்று ஒரே மகனாகப் பிறந்தார். இளம் பருவத்தில் திராவிட இயக்க முன்னோடிகளிடம் நட்பு கொண்டிருந்தார். ஆனால் சிறுவயதிலேயே திராவிட இயக்க கொள்கைகளில் ஈடுபாடு கொண்டவராக இருந்தார். இதனால் பிராமணக் குடும்பத்தில் பிறந்திருந்தாலும் தன் வாழ்வில் பூணூல் அணியவில்லை. குடும்பத்தின் வறுமையால் பள்ளிப்படிப்பை முடித்து பின்னர் படிப்பைத் தொடரமுடியாத நிலையில் இருந்தார். இதன் பின்னர் நண்பர்களிடம் பரிந்துரைக் கடிதத்தைப் பெற்றுக் கொண்டு திருச்சிராப்பள்ளியில் பெரியாரை<nowiki/>ச் சந்தித்து அவர் வழியாக ஆசிரியர் பயிற்சிப் பள்ளியில் இணைந்தார். வறுமையால் புத்தகங்களை வாங்கு முடியாத இவருக்கு மணியம்மையார் தேவைப்பட்ட புத்தகங்களை வாங்கிக் கொடுத்தார். ஆசிரியர் பயிற்சி முடிந்ததும் குன்றக்குடி அடிகளாரின் உயர்நிலைப் பள்ளியில் பணிக்குச் சேர்ந்தார்.  

## தொழில்
சிறிது காலம் திருவாரூரிலிருந்து வெளியான *மாதவி* என்ற கிழமை இதழின் பொறுப்பாசிரியராக இருந்தார்.  
பின்னர் ஈ. வெ. கி. சம்பத்தின் தமிழ்த் தேசியக் கட்சியின் அக்கட்சியின் அதிகாரப்பூர்வ ஏடான *தமிழ்ச் செய்தி* கிழமை இதழில், நாளிதழில் பொறுப்பாசிரியராக பணியாற்றினார். தமிழ்த் தேசியக் கட்சி காங்கிரசில் இணைந்த பிறகு, நவசக்தியில் தலையங்க ஆசிரியராக பணியாற்றினர். பின்னர் அலை ஓசை, எதிரொலி, நாத்திகம், முரசொலி, நக்கீரன், ஜூனியர் விகடன் போன்ற இதழ்களில் பல்வேறு தலைப்புகளில் *சின்னகுத்தூசி, கொக்கிரகுளம் சுல்தான் முகமது, தெரிந்தார்கினியன், ஆர். ஓ. மஜாட்டோ, திட்டக்குடி அனீஃப், காமராசர் நகர் ஜான் ஆசிர்வாதம்* போன்ற புனைபெயர்களில் அரசியல் கட்டுரைகளை எழுதியுள்ளார். இவர் எழுத்துப்பணி, பொதுவாழ்க்கைக்காகத் திருமணம் செய்யவில்லை. திமுக தலைவர் மு. கருணாநிதியுடன் நெருங்கிய நட்பு கொண்டிருந்தார்.  

## இறப்பு
சின்னகுத்தூசி 2010 முதல் உடல்நலம் பாதிக்கப்பட்டு சென்னையில் தனியார் மருத்துவமனையில் உயர் சிகிச்சை பெற்று வந்தார். தன் உடல்நிலையைக் கருத்தில் கொள்ளாமல் தொடர்ந்து கட்டுரைகள் பல எழுதி வந்தார். சின்னகுத்தூசியை 15 ஆண்டுகளாக நக்கீரன் பத்திரிக்கையின் ஆசிரியர் கோபால் கவனித்து வந்தார். சின்னகுத்தூசியின் உடல்நலம் பாதிக்கப்பட்டபோது அவர்தான் மருத்துவமனையில் சேர்த்து முழு சிகிச்சைகளையும் கவனித்தார்.. இந்நிலையில் சின்னகுத்தூசி 22, மே, 2011 அன்று சென்னையில் காலமானார்.  

## நினைவு விருது
சின்னகுத்தூசியின் மறைவுக்குப் பிறகு *சின்னகுத்தூசி நினைவு அறக்கட்டளை* ஏற்படுத்தப்பட்டு ஒவ்வொரு ஆண்டும் இவருடைய பெயரில் வாழ்நாள் சாதனையாளர் விருதும் ஒரு இலட்சம் ரூபாய் பணமுடிப்பும் வழங்கப்படுகிறது. மேலும் மூன்று கன்னுரைகளுக்கு ச் சிறந்த எழுத்தாளர்களுக்கான விருதுடன் பத்தாயிரம் ரூபாய் பணமுடிப்பு வழங்கப்படுகிறது.  

## எழுதிய நூல்கள்
1. ராமர்பாலம் இருந்ததா? ராமாயணம் நடந்ததா?
1. எத்தனை மனிதர்கள்! (விகடன் பதிப்பகம்)

## வெளியிணைப்புகள்
- சின்னகுத்தூசியின் வாழ்க்கை நிகழ்வுகள்
# எல். டி. சாமிக்கண்ணு பிள்ளை



**எல். டி. சாமிக்கண்ணு பிள்ளை** (பி. பெப்ரவரி 11, 1865 - இ. செப்டம்பர் 10, 1925) ஒரு இந்திய அரசியல்வாதி, வரலாற்றாளர், மொழியியலாளர் மற்றும் வானியலாளர். சென்னை மாகாணத்தில் ஒரு ஏழை கிறித்தவக் குடும்பத்தில் பிறந்தார். சென்னையில் பள்ளிக்கல்வி முடித்தனர் சட்டப் படிப்பினை முடித்தார்.  

1920-25 காலகட்டத்தில் சென்னை மாகாண அரசின் தலைமைச் செயலராகப் பணியாற்றினார். 1924ல் சென்னை மாகாண சட்டமன்றத்தின் அவைத்தலைவராக இருந்த பெருங்காவூர் ராஜகோபாலாச்சாரி பதவி விலகியதால், அவைத்தலைவர் பதவிக்கு தேர்தல் நடத்தப்பட்டது. அதில் நீதிக்கட்சி சார்பாகப் போட்டியிட்ட சாமிக்கண்ணு வெற்றிபெற்று அவைத்தலைவரானார். தேர்தல் மூலம் தேர்ந்தெடுக்கப்பட்ட முதல் அவைத்தலைவர் அவரே. அவைத்தலைவராக இருந்த போது சட்டமன்ற நூலகத்தை உருவாக்கினார். பதவியில் இருக்கும் போதே மரணமடைந்தார். திவான் பகதூர் பட்டம் பெற்ற இவர், 1924ல் பிரித்தானியாவின் இந்தியப் பேரரசு அமைப்புப் பட்டியலில் (Order of the Indian Empire) இடம் பெற்றார்.  

## எழுதிய நூல்கள்
- Panchang and Horoscope
- An Indian ephemeris, A. D. 1800 to A. D. 2000
- Indian Chronology (1911)
# கடலூர் சண்டை (1758)



**கடலூர் சண்டை** (*Battle of Cuddalore* ) என்பது பிரித்தானிய கப்பற்படைக்கும் பிரெஞ்சு கப்பற்படைக்கும் இடையில் நடைபெற்ற கடற் சண்டையாகும். ஏழாண்டுப் போரின் பகுதியான இது ஏப்ரல் 29, 1758இல் இந்தச் சண்டை நடந்தது; பிரெஞ்சுக் கடற்படைக்கு சிறிய வெற்றியுடன் முடிந்தது.  

## கப்பல்கள்
### பிரிட்டின் (ஜார்ஜ் போகக்)
- *யார்மூத்* 64 (பிளாக்)
- *கிம்பெர்லாந்து*
- *எலிசபெத்*
- *நேவ்காச்ட்லே*
- *ப்ரோடேச்டோர்*
- *குயின்போரோ*
- *சாலிச்புரி*
- *டைகர்*
- *வேமௌத்*

### பிரான்ஸ் (த'அசே)
- *சோடியாக்யூ* (74 பீரங்கிகள், பிளாக்)
- *வேண்கஐர்* (54 பீரங்கிகள்)
- *பியன்-ஐமீ* (58)
- *காண்ட்டீ* (44)
- *செயின்ட்-லூயிஸ்* (50)
- *மொராஸ்* (44)
- *சில்பைட்* (36)
- *டியூ டி ஓர்லியான்* (50)
- *டியூ தே பொர்கோன்* (60)
# அரியமங்கலம்


**அரியமங்கலம் **, திருச்சியில் உள்ள ஒரு நகராட்சி ஆகும். திருச்சிராப்பள்ளி மாநகராட்சியின் நான்கு கோட்டங்களில் (திருவரங்கம், பொன்மலை, அபிசேகபுரம், அரியமங்கலம்) ஒன்று இது.  

அரியமங்கலத்தில் திருச்சிராப்பள்ளி மாநகராட்சியின் குப்பைகளை கொட்டுவதற்கான 43 ஏக்கர் பரப்புடைய திறந்தவெளி கிடங்கு உள்ளது,. அரியமங்கலம் குப்பைக் கிடங்கு அடிக்கடி தீப்பற்றி எரிவதால் சுற்று வட்டாரங்களில் வசிக்கும் மக்கள் சுவாச நோய்ப் பிரச்சினைகளால் பாதிக்கப்பட்டுள்ளனர்.
# பொன்மலை


**பொன்மலை** திருச்சிராப்பள்ளியின் நான்கு மண்டலங்களில் ஒன்றாகும். இருப்பு வழி குடியிருப்பு மற்றும் இருப்பு வழி பணிமனை அருகில் உள்ளது.  

## மக்கள் தொகையியல்
பெரும்பாலான பகுதி பொன்மலை இருப்பு வழி பணிமனை மற்றும் அதன் ஊழியர்களுக்கான குடியிருப்புகளால் ஆக்கிரமிக்கப்பட்டுள்ளது.  

## சுற்றுப்புறங்கள்
இதன் சுற்றுப்புறங்கள் கல்கண்டார் கோட்டை, கீழக்குறிச்சி, நத்தமாடிப்பட்டி, பொன்மலைப்பட்டி, கொட்டப்பட்டு, சுப்பிரமணியபுரம், சங்கிலியாண்டபுரம், செந்தண்ணீர்புரம், அம்பிகாபுரம், தங்கேஸ்வரி நகர், முன்னாள் படைத்துறையினர் குடியிருப்பு ஆகும். கோல்டன் ராக் குடிமக்களில் பெரும்பாலானவர்கள் தென்னக இரயில்வே ஊழியர்கள். ஒவ்வொரு ஞாயிற்றுக்கிழமையும் நடைபெறும் இதன் சந்தை நன்கு அறியப்பட்டதாகும், இது 1926-இல் பிரித்தானிய ஆட்சியின் போது நிறுவப்பட்டது.  

## போக்குவரத்து
அருகிலுள்ள தொடருந்து நிலையங்கள் பொன்மலை (GOC), மஞ்சத்திடல் (MCJ) மற்றும் திருச்சிராப்பள்ளி சந்திப்பு (TPJ).  

## நல்வாழ்வு
இது இந்திய இரயில்வேக்கு சொந்தமான மாநகரத்தின் பழமையான மருத்துவமனைகளில் ஒன்றான, கோட்ட இருப்பு வழி மருத்துவமனையை கொண்டுள்ளது.
# செந்தில் முல்லைநாதன்


**செந்தில் முல்லைநாதன்** ஒரு புகழ் பெற்ற பொருளாதார நிபுணர் ஆவார். தற்போது ஹார்வர்ட் பல்கலைக்கழகத்தில் பேராசிரியராக பணியாற்றுகிறார். தமிழ்நாட்டில் பிறந்த இவர், கார்நெல் பல்கலைக்கழத்தில் பொருளாதாரம் படித்தார். பின்னர் ஹார்வர்ட் பல்கலைக்கழகத்தில் முனைவர் பட்டம் பெற்றார். மாசாச்சூசெட்சு தொழில்நுட்பக் கழகத்தில் பேராசிரியராக ஆறு ஆண்டுகள் பணியாற்றியவர்.
# குருதித் தெளியம்



**குருதித் தெளியம்** (Blood Serum) என்பது குருதி நீர்மத்தில் இருந்து நாரீனி அகற்றப்பட்ட பின்னர் பெறப்படும் நீர்மப் பொருளாகும். குருதியில் உள்ள குருதி உயிரணுக்கள், மற்றும் குருதி உறைதல் காரணியான நாரீனி தவிர்ந்த பகுதியே குருதித் தெளியம் ஆகும். குருதி உறைதலுக்கான புரதங்கள் தவிர்ந்த ஏனைய அனைத்து புரதங்களையும் குருதித் தெளியம் கொண்டிருக்கும். இவற்றுள் இயக்குநீர்கள், பிறபொருளெதிரிகள், பிறபொருளெதிரியாக்கிகள் என்பன அடங்கும். குருதி தெளியமானது அயனிகள், வேறு மருந்துகள், நுண்ணுயிர்கள் போன்ற வெளிப் பதார்த்தங்களையும் கொண்டிருக்கும்.  

நோய் ஆய்வுறுதி செய்யப்படுவதற்கு குருதி தெளியத்தில் செய்யப்படும் பல பரிசோதனைகள் உதவும். குருதியில் மையவிலக்கு விசை பயன்பாடு மூலம் குருதி உயிரணுக்கள் அகற்றப்படும்போது, குருதி நீர்மம் தனிப்படுத்தப்படும். அதனை குருதி உறைதலுக்கு உள்ளாக்கும்போது, நாரீனியும், வேறு குருதி உறைதல் காரணிகளும் அகற்றப்பட்டு, குருதித் தெளியம் பெறப்படும். சில சமயம் சில குருதி உறைதல் காரணிகள் குருதித் தெளியத்தில் எஞ்சியிருப்பதும் உண்டு.
# இரண்டாம் மரீனுஸ் (திருத்தந்தை)



திருத்தந்தை **இரண்டாம் மரீனுஸ்**, உரோம் நகரில் பிறந்தவர் ஆவார். இவர் 942 முதல் 946 வரை திருத்தந்தையாக ஆட்சி செய்தார். ஸ்பொலித்தோவின் இரண்டாம் அல்பெரிகின் (Alberic II) (932–954) குறுக்கீட்டால் திருத்தந்தையானார். இவர் தன் ஆட்சி காலத்தில் திருப்பீட நிருவாகத்தில் மட்டுமே கவனமாக இருந்தார்.
# ஆறாம் லியோ (திருத்தந்தை)



திருத்தந்தை **ஆறாம் லியோ**, உரோம் நகரில் பிறந்தார். திருத்தந்தை பத்தாம் யோவானுக்குப் (914–928) பின் சுமார் 928-இல் திருத்தந்தையானார். இவரது ஆட்சிகாலம் சரியாக தெரியவில்லை, ஆனால் இவர் சுமார் 7 மாதங்கள் ஆண்டார் என்பர். இவர் உரோம நிருவாகமன்ற உறுப்பினர் கிறிஸ்தேபரின் மகன் எனகின்றனர். திருத்தந்தையாவதற்கு முன் புனித சுசன்னா ஆலய கர்தினால் குருவாக இருந்தார். இவருக்கு பின் ஏழாம் ஸ்தேவான் (928 or 929–931) திருத்தந்தையானார்.  

## ஆதாரங்கள்
- 9th edition (1880s) of the Encyclopædia Britannica
-
# ஆற்காடு சண்டை


**ஆற்காடு சண்டை** (*Battle of Arcot*) என்பது நவம்பர் 14, 1751-ல் இரண்டாம் கர்நாடக போரின் போது பிரிட்டன்-பிரான்ஸ் இடையே இந்திய துணைக்கண்டத்தில் நடைபெற்ற ஒரு போராகும். இதில் பிரிட்டானியப் படைகள் வெற்றி பெற்று, பிரெஞ்சு படைகள் சரணடைந்தன. ஆற்காடு பிரிட்டானியர் வசமானது.
# இரண்டாம் தியடோர் (திருத்தந்தை)



திருத்தந்தை **இரண்டாம் தியடோர்** திருத்தந்தை ஐந்தாம் ஸ்தேவானால் குருவாக திருநிலைப்படுத்தப்பட்டார். இவரது சசோதரர் தியோடியுஸ் ஒரு ஆயராவார். இவர் 898-ஆம் ஆண்டு திசம்பர் திங்களில் 20 நாட்களுக்கு திருத்தந்தையாக இருந்தார். திருத்தந்தை ஆறாம் ஸ்தேவானால் பதவி நீக்கம் செய்யப்பட்ட குருக்களுக்கு மீண்டும் பதவி அளித்தார். திருத்தந்தை ஃபொர்மோசுஸில் திருபீடத் தேர்வை செல்லத்தக்கதாக ஏற்பிசைவளித்தார். டைபர் நதியில் தூக்கி எறியப்பட்ட அவரது உடலை கண்டெடுத்து புனித பேதுரு பேராலயத்தில் அடக்கம் செய்தார்.  

-
# ரொமானுஸ் (திருத்தந்தை)



**திருத்தந்தை ரொமானுஸ்** கத்தோலிக்க திருச்சபையின் திருத்தந்தையாக 897-ஆம் ஆண்டு ஆகத்து முதல் நவம்பர் வரை இருந்தார்.  

இவர் கலிசி, இத்தாலியில் பிறந்தவர்.  

இவர் ஐந்தாம் ஸ்தேவான் கொல்லப்பட்ட பின் திருத்தந்தையானார், பின்னர் உரோம் நகரை ஆண்ட ஒரு பிரிவினரால் பதவியிலிருந்து நீக்கப்பட்டார். பின்னர் துறவியாக தன் வாழ்நாளின் இறுதியைக் கழித்தார். இவரின் இறப்பு தேதி தெரியவில்லை..
# ஐந்தாம் லியோ (திருத்தந்தை)



**திருத்தந்தை ஐந்தாம் லியோ**, இத்தாலி நாட்டில் உள்ள ஆர்டியா நகரத்தவர் ஆவார். நான்காம் பெனடிக்டின் (900–903) மரணத்திற்கு பிறகு திருத்தந்தையானவர். இவர் தேர்வின் போது, குருவாக இருந்தார். இவரின் ஆட்சிக்காலம், திருப்பீட ஆட்சிகலத்திலேயே மிகவும் இருண்ட காலத்தில் அமைந்தது. எதிர்-திருத்தந்தை கிறிஸ்தோபரால் பதவி விலக்கப்பட்டு, கழுத்து நெறித்து கொல்லப்பட்டார் என்பர். இவரைக் கொன்ற கிறிஸ்தோபரை மூன்றாம் செர்ஜியுஸ் 904-இல் கொன்றார்.
# லாண்டோ (திருத்தந்தை)



**திருத்தந்தை லாண்டோ** (அல்லது லாண்டஸ்) ஜூலை அல்லது ஆகஸ்ட் 913-இல் திருத்தந்தையானார். சுமார் 6-மாதங்களுக்கு பின் பெப்ரவரி அல்லது மார்ச் 914 இவர் இறந்தார்.  

இவர் சபினா, இத்தாலியில் பிறந்தார். இவரின் தந்தையின் பெயர் தைனோ என்பர். இவர் திருத்தந்தையான பின் தன் பெயரை மாற்றவில்லை. இவர் திருத்தந்தையானதற்கு இவரின் அரசியல் செல்வாக்கு கொண்ட நண்பர்களே காரணம் என்பர். இவரைப் பற்றி மிகக்குறைவாகவே தெரிந்துள்ளது.  

இவருக்கு பின் வந்த திருத்தந்தையர்கள், 1978-ஆம் ஆண்டில் முதலாம் யோவான் பவுலிற்கு முன் வரை ஏற்கனவே இருந்த திருத்தந்தையர்களின் பெயர்ப் பட்டியலில் இருந்தே தங்கள் ஆட்சிப் பெயரை தெரிந்தெடுத்தனர்.  

இவர் திருப்பீட இருண்ட காலத்திலே (Saeculum obscurum) ஆட்சி செய்தார்.  

## ஆதாரங்கள்
- Claudio Rendina. *I papi. Storia e segreti*. Newton Compton, Rome, 1983.
# மூன்றாம் அனஸ்தாசியுஸ் (திருத்தந்தை)



**திருத்தந்தை மூன்றாம் அனஸ்தாசியுஸ்** (இறப்பு: ஜூன் 915) ஏப்ரல் 911 முதல் ஜூன் 913 வரை திருத்தந்தையாக இருந்தவர். இவர் உரோம் நகரில் பிறந்தார். மூன்றாம் செர்ஜியுஸுக்கு முறைகேடாகப் பிறந்த மகன் என சிலர் கூறுவர்.  

தியோடேரா Theodora என்பவரின் கட்டுப்பாட்டில் திருப்பீடம் இருந்தபோது இவரின் ஆட்சிக்காலம் அமைந்தது. தியோடேராவின் விருப்பத்தால் தான் இவர் ஆட்சியேற்றார் என்பர். இவரின் ஆட்சிக்காலம் பற்றி தகவல் வேறெதுவும் இல்லை.  

இவரின் ஆட்சியில் ரோலோ நகர நோர்மானியர்களுக்கு மறைபரப்பப்பட்டது.  

இவரின் கல்லறை புனித பேதுரு பேராலயத்தில் உள்ளது.
# நான்காம் ஸ்தேவான் (திருத்தந்தை)



**திருத்தந்தை நான்காம் ஸ்தேவான்** ஜூன் 816 முதல் ஜனவரி 817 வரை திருத்தந்தையாக இருந்தவர்.  

மூன்றாம் லியோவுக்கு பின் ஆட்சி ஏற்றார். தனது முன்னவரின் கொள்கையான, குருக்களை விடுத்து பொது நிலை பிரபுக்களுக்கு ஆதரவு அளிப்பதை இவர் விடுத்தார்.  

பதவி ஏற்ற உடனே (ஜூன் 816) உரோமை குடிமக்களை பிராக்கிஷ் மன்னன் லூயிசிக்கு (Louis) உண்மையாக இருக்க சத்தியம் செய்ய வைத்தார். ஆகஸ்ட் 816-இல் நேரடியாக சென்று லூயிசிக்கு முடிசூட்டினார். பின்பு உரோமுக்கு திரும்பிய அவர், அடுத்த ஆண்டு ஜனவரியில் மரித்தார்.
# களிமண் ஆடுகளம்

அரங்கம்]]  

**களிமண் ஆடுகளம்**(*clay court*) நான்கு வித டென்னிசு ஆடுகளங்களில் ஒன்றாகும். இது உடைக்கப்பட்ட களிமண் கற்கள், செங்கற்கள் ஆகியவற்றால் உருவாக்கப்படுகிறது. பச்சை, கார்-ட்ரூ (அமெரிக்க வகை) களிமண் ஆடுகளங்ளை விட சிவப்பு-களிமண் ஆடுகளங்களில் பந்து மெதுவாக செல்லும். பிரெஞ்சு ஓப்பன் களிமண் ஆடுகளங்களில் விளையாடப்படுவதால், கிராண்ட் சிலாம் போட்டிகளிலே தனிச்சிறப்பு பெற்று விளங்குகிறது.  

உலகின் மற்ற இடங்களை விட ஐரோப்பிய கண்டம் மற்றும் இலத்தீன் அமெரிக்க நாடுகளில் அதிக அளவில் களிமண் ஆடுகளங்கள் அமைக்கப்பட்டு பயன்படுத்தப்படுகின்றன. மற்ற எந்த வகை ஆடுகளங்களையும் விட மிகக் குறைந்த செலவில் கட்டி முடிக்க முடியும் எனினும் பராமரிப்பு செலவுகள் மற்றவற்றை விட மிக அதிகம்.
# விக்கிப்பீடியா:பயனர் நிரல்கள்



**பயனர் சாசிகள்** (userscript) பொதுவாக வாங்கி கணினியிலுள்ள (clientside) உலாவியில் ஓடக்கூடிய (execution) நிரல்கள். மீடியாவிக்கிக்கு கூடிதல் மாற்றங்கள் (customizations) செய்ய மீட்சிகள் (Extension), கருவிகள் (Gadgets), பயனர் சாசிகள் (Userscripts) என மூன்று வழிகளை நமக்கு தருகிறது. மீட்சிகள் விக்கியூடக வழங்கியில் ஒடக்கூடிய கூடுதல் நிரல். கருவிகள் மீடியாவிக்கி நிரல் கட்டமைப்பைச் சார்ந்து எழுதப்படும் சாசி மொழி நிரல்கள். கருவிகள் பயனரின் விருப்பத்தேர்வுகள் மூலம் தேர்வுசெய்யலாம்.  

- ஆங்கில விக்கி இணைப்புகளை சரி செய்ய உதவும் கருவி - விக்கி தொகுப்பானின் கருவிப்பட்டையிலேயே பயன் படுத்தலாம். (ஆக்குனர்: ஜெயரத்தின மாதரசன்)
- தமிழ்த் தட்டச்சுப் பலகை - திரையில் மிதக்கும் விசைப்பலைகை. (ஆக்குனர்: நீச்சல்காரன்)

- தொகுப்புச் சுருக்க உதவியான் - தொகுப்புச் சுருக்கத்தை இலகுவாகச் செய்ய உதவி செய்யும் ஒரு உதவியான். (ஆக்குனர்: :en:User:MC10)
# எட்டாம் ஸ்தேவான் (திருத்தந்தை)


**திருத்தந்தை எட்டாம் ஸ்தேவான்**, செருமனியர் ஆவார். இவர் திருத்தந்தையாக ஜூலை 14, 939 முதன் தன் மரணம் வரை (அக்டோபர் 942) இருந்தார். ஸ்பொலித்தோ குடும்ப இரண்டாம் அல்பெரிக்குக்கு (Alberic II of Spoleto) இவர் பணிந்திருந்தார். இவர் திருத்தந்தை நாடுகளை ஒழுங்காய் ஆளவில்லை.  

திருப்பீட இருண்ட காலத்தின் தீமைகள், இவரது ஆட்சிக்காலத்தில் சிறிது ஓய்ந்திருந்தன.
# மாவிட்டபுரம் கந்தசுவாமி கோவில்


**மாவிட்டபுரம் கந்தசுவாமி கோவில்** இலங்கையின் வடபகுதியில் மாவிட்டபுரத்தில் அமைந்துள்ள ஒரு பழமை வாய்ந்த முருகன் கோவில் ஆகும். இலங்கையில் காணப்படும் சைவ சமய திருத்தலங்களில் மிகவும் பழமையும் தொன்மையும் வாய்ந்த தலமாக மாவிட்டபுரம் கந்தசுவாமி கோவில் காணப்படுகிறது. மருதப்பிரவீகவல்லி எனும் குதிரை முகமுடைய சோழ இளவரசி முருகப்பெருமானை வழிபட்டு, முருகன் அருளால் குதிரை முகம் நீங்கி மகா பேரழகு பெற்றதாக வரலாறு கூறுகிறது. அதன் காரணத்தால் இவ்வூருக்கு மாவிட்டபுரம் (மா + விட்ட + புரம்) என்ற பெயர் ஏற்பட்டது என்பது வரலாற்று ஆசிரியர்களின் கருத்தாகும்.  

இதன் காரணமாக மகிழ்ச்சியடைந்த இளவரசி மதுரையில் இருந்து ஆலயத்தை நிர்மாணிப்பதற்காக சிற்பாசிரியர்களையும் பொருட்களையும் கொண்டுவந்து மாவிட்டப்புரம் கந்தசுவாமி ஆலயத்தை நிர்மாணித்தார். விக்கிரகங்கள் உரிய முறையில் பிரதிட்டை செய்யப்பட்டு கி.பி. 1795 ஆனி உத்திர நட்சத்திரத்தில் குடமுழுக்கு சிறப்புற இடம்பெற்றது.  

## அமைவிடம்
மாவிட்டபுரம் கந்தசுவாமி கோவில் யாழ்ப்பாணம் காங்கேசந்துறை வீதியில் யாழ்ப்பாண நகரிலிருந்து சுமார் ஒன்பது மைல்கள் தொலைவில் அமைந்துள்ளது.  

## வரலாறு
தொன்மை வரலாற்றின்படி, மாவிட்டபுரத்தில் 5,000 ஆண்டுகளுக்கும் மேலாக இந்தக் கோவில் இருந்துள்ளது. வேறொரு வரலாற்றின்படி, 8-ஆம் நூற்றாண்டு சோழ மன்னர் திசை உக்கிர சோழனின் மகள் இளவரசி மாருதப்புரவீகவல்லியின் முகம் குடல் கோளாறு மற்றும் முக சிதைவு ஆகியவற்றால் குதிரையைப் போலத் தோற்றமளித்தது. கீரிமலை நன்னீர் நீரூற்றில் குளிக்க ஒரு பூசாரி அவளுக்கு அறிவுறுத்தினார்.  

மாவிட்டபுரம் என்ற பெயர் *மா* (குதிரை), *விட்ட* (விலகிய), *புரம்* (புனித நகர்) என்ற பொருளில் பெயர்பெற்றது..  

## ஆலயப்பிரவேசம்
அன்றைய காலத்தில் யாழ்ப்பாணத்தில் "உயர்குடி" இந்துக்களே கோவில்களில் வழிபட அனுமதிக்கப்பட்டு வந்தனர். இவ்வாறே மாவிட்டபுரம் கந்தசுவாமி கோவிலிலும் தாழ்ந்த சாதி இந்துக்கள்ஙனுமதிக்கப்படவில்லை. 1950கள், 60களில் ஆலயப்பிரவேசப் போராட்டங்கள் யாழ்ப்பாணத்தில் எழுச்சி பெற்றன. 1956 சூலை 9 இல் நல்லூர் கந்தசுவாமி கோவில், வண்ணார்பண்ணைச் சிவன் கோவில், பெருமாள் கோவில் போன்ற பல புகழ்பெற்ற கோவில்கள் அனைவருக்கும் திறந்துவிடப்பட்டன. 1968 ஆம் ஆண்டில் பல நூற்றுக்கணக்கான தாழ்ந்த சாதி இந்துக்கள் (குறிப்பாக பள்ளர், நளவர் போன்றவர்கள்) மாவிட்டபுரம் கந்தசுவாமி கோவிலின் முன்பாக சத்தியாக்கிரகப் போராட்டத்தை ஆரம்பித்தனர். இப்போராட்டத்தை வெள்ளாளர் எனப்படும் உயர்சாதி இந்துகள் செ. சுந்தரலிங்கம் தலைமையில் வன்முறைகள் மூலம் எதிர்கொண்டனர். 1968 சூன் மாதத்தில் தாழ்த்தப்பட்டோர் தடையை மீறிக் கோவிலின் உள்ளே நுழைந்தனர். இலங்கைத் தமிழரசுக் கட்சியின் தலையீட்டை அடுத்து அவர்களுக்கு கோவிலின் உள்ளே செல்வதற்கு அனுமதியை கோவில் நிருவாகத்தினர் வழங்கினர். 'உயர்குடிகளின்' எதிர்ப்புக்குத் தலைமை வகித்த செ சுந்தரலிங்கத்திற்கு எதிராக வழக்குப் பதிவு செய்யப்பட்டது. இலங்கை மீயுயர் நீதிமன்றம் அவரை "சமூக ஏற்றத்தாழ்வு ஒழிப்புச் சட்டத்தின்" கீழ் குற்றவாளியாக அறிவித்து ரூ. 50 தண்டம் அறிவித்தது. இந்தச் சட்டம் 1957 இல் இலங்கைத் தமிழரசுக் கட்சியினால் நாடாளுமன்றத்தில் தனிநபர் பிரேரணையாகக் கொண்டுவரப்பட்டு ஏற்றுக்கொள்ளப்பட்டிருந்தது. The temple was inside the HSZ and as a result its priests were evicted by the military. கோவில் இராணுவத்தினரின் குண்டுத்தாக்குதல்களுக்கு இலக்கானது. கோவில் உடமைகளும் சூறையாடப்பட்டன.
# வல்வை வரலாற்று ஆவணக் காப்பகம்


**வல்வை வரலாற்று ஆவணக் காப்பகம்** என்பது வல்வெட்டித்துறை மற்றும் ஈழம் தொடர்பான நூல்கள், வெளியீடுகள், தகவல்கள், பொருட்கள் எனப் பல்வேறு ஆவணங்களைச் சேகரித்துப் பாதுகாக்கும் ஒர் அமைப்பு ஆகும். இந்த அமைப்பினை நா. நகுலசிகாமணி மற்றும் அவரது துணைவியார் உமா நகுலசிகாமணி ஆகியோர் முன்னின்று நடத்துகின்றனர். இந்த அமைப்பு ஈழத்தில் வெளிவந்த பழைய அரிய நூல்களை மீள் பதிப்புச் செய்தும் வெளியிட்டு வருகின்றது. வரலாற்று மற்றும் நூற் கண்காட்சியையும் இந்த அமைப்பு நடத்தி வருகிறது. இவர்களின் சேமிப்பில் தமிழர்களில் கப்பற்கலை, ஈழப் போராட்டம், தமிழர் இனப்படுகொலை பற்றிய அரிய ஆவணங்களும் உள்ளன.  

## நா.நகுலசிகாமணி மீள்பதிப்பு செய்து வெளியிட்ட நூல்கள்

பின்வரும் நூல்கள் [வல்வை நா.நகுலசிகாமணி] மீள்பதிப்புச் செய்து வெளியிட்டவையாகும். இந்நூல்கள் வல்வை வரலாற்று ஆவணக் காப்பகத்தில் பேணப்படுகின்றன.  

- **கைலாயமாலை** – முத்துராச கவிராசர் - 1915
- **யாழ்ப்பாண வைபவ மாலை** – மாதகல் மயில்வாகனப் புலவர் - 1984
- **யாழ்ப்பாண வைபவ கௌமுதி** – கல்லடி க. வேலுப்பிள்ளை – 1918
- அருணகிரிநாதர் அருளிய கந்தரலங்காரம் - வல்வை இயற்றமிழ்ப் போதகாசிரியர் ச.வயித்திலிங்கப்பிள்ளை இயற்றிய உரை – 1912 - இரண்டாம் பதிப்பு
- **கந்தவனநாதர் நான்மணிமாலையும் பதிகமும் திருப்பள்ளி எழுச்சியும்** - நவாலியூர் சோமசுந்தரப் புலவர் - மலேசிய முதற்பதிப்பு – 1928
- **பொன்னம்பலம் அருணாசலம் அவர்களின் சரித்திரம்** - 100 ஆவது பிறந்த தினம் - (தமிழிலும், ஆங்கிலத்திலும்) 1954
- **தொண்டைமானாறு செல்வச் சந்நிதியும் வரலாறும்** - செ. நாகலிங்கம் - 1974
- **அனைத்துலக நீதிச்சபைமுன் இலங்கைத்தமிழர் பிரச்சனை**, தந்தை செல்வா சமர்ப்பித்த அறிக்கை - 1973
- S.J.V.CHELVANAYAKAM a tribute - 1978
- RE – OPENING OF NORTH – CEYLON PORT – 1951
- **நவரத்தினசாமி நீச்சல் வீரனின் வாழ்வுச் சரித்திரம்** - காவலூர் கவிஞர் ஜி.எம். செல்வராஜ் 1954
- அனைத்துலக நீதிச் சபை ஜெனிவா முன் இலங்கைத் தமிழர் பிரச்சினை பற்றிய தந்தை செல்வா T.U.L.F.சார்பில் சமர்ப்பித்த அறிக்கை – 1973
- சுன்னாகம் வரதராஜபண்டிதர், சிவராத்திரிபுராணம், வல்வை இயற்றமிழ்ப் போதகாசிரியர் ச.வயித்திலிங்கபிள்ளையின் உரை 1881.
- திருக்குறள் அதிகாரச் சாரமாகிய நன்நெறித்தாலாட்டு, யாழ்ப்பாணம் வல்லை வ.ஞா.கணேசபண்டிதர் 1919
- கந்தபுராணம் தெய்வயானையம்மை திருமணப்படலம். இயற்றமிழ்ப் போதகாசிரியர் ச.வயித்தியலிங்கபிள்ளை அவர்களின் உரையுடன், 1956 இரண்டாம் பதிப்பு
- கந்தபுராணம் வள்ளியம்மை திருமணப்படலம், இயற்றமிழ்ப் போதகாசிரியர் ச.வயித்தியலிங்கபிள்ளை அவர்களின் உரையுடன், 1955 இரண்டாம் பதிப்பு.
- **மறைசை அந்தாதி**- நல்லூர் சின்னத்தம்பிப் புலவர் - 1913
- மாரியம்மன் மான்மியம் - பண்டிதர். ஆ. சபாபதி, மட்டக்களப்பு - 1912
- கல்வளையந்தாதி மூலமும் உரையும் - நல்லூர் சின்னத்தம்பிப் புலவர் - 1913
- திருமுருகாற்றுப்படை - ஆறுமுகநாவலர் உரை - 1853
# 1800



**1800** (**MDCCC**) ஒரு புதன்கிழமையில் ஆரம்பமான ஒரு "விதிவிலக்கான" கிரிகோரியன் சாதாரண ஆகும். பழைய ஜூலியன் நாட்காட்டியில் இது ஒரு ஞாயிற்றுக்கிழமையில் ஆரம்பமான நெட்டாண்டு ஆகும். 1800, பெப்ரவரி 28 வரை கிரிகோரியன் நாட்காட்டி ஜூலியன் நாட்காட்டியை விட 11 நாட்கள் முன்னதாக இருந்தது, ஆனால் 1800, மார்ச் 1 சனிக்கிழமை முதல் 12 நாட்கள் முன்னதாக இருந்தது.  

உலக மக்கள் தொகை ஒரு பில்லியனை தொட உள்ளது. இரண்டு ஆண்டுகளின் பின்னரே அம்மைல்கல் எட்டப்பட்டது. கண்டங்களின் படி மக்கள் தொகை:  
- ஆப்பிரிக்கா: 107,000,000
- ஆசியா: 635,000,000
- சீனா: 300–400,000,000
- ஐரோப்பா: 203,000,000
- தென் அமெரிக்கா: 24,000,000
- வட அமெரிக்கா: 7,000,000
- கடல் பகுதிகள்: 2,000,000

## நிகழ்வுகள்
- சனவரி 1 - டச்சு கிழக்கிந்தியக் கம்பனி கலைக்கப்பட்டது.
- மார்ச் 14 - கர்தினல் பார்னபா சியரமொண்டி ஏழாம் பயசு என்ற பெயரில் 251வது திருத்தந்தையாக முடிசூடினார்.
- மார்ச் 20 – அலெசாண்ட்ரோ வோல்ட்டா தான் கண்டுபிடித்த முதலாவது மின்கலம் பற்றி அறிவித்தார்.
- ஏப்ரல் 24 - அமெரிக்கக் காங்கிரசு நூலகம் நிறுவப்பட்டது.
- மே 5 – பிரித்தானியாவும் அயர்லாந்தும் ஐக்கிய இராச்சியம் என்ற பெயரில் இணைவதற்கு பெரிய பிரித்தானியா சட்டமூலம் கொண்டு வந்தது. இது 1801, சனவரி 1 இல் நடைமுறைக்கு வந்தது.
- மே 15 - நெப்போலியன் பொனபார்ட் ஆல்ப்ஸ் மலையைக் கடந்து இத்தாலியினுள் நுழைந்தான்.
- சூன் 2 - பெரியம்மைக்கான முதலாவது தடுப்பூசி கனடாவில் தயாரிக்கப்பட்டது.
- சூன் 14 – ஆத்திரியப் படைகளை நெப்போலியன் பொனபார்ட் இத்தாலியின் மரெங்கோ என்ற இடத்தில் தோற்கடித்தான்.
- ஆகத்து 2 - இலங்கை நில அளவைத் திணைக்களம் ஆரம்பிக்கப்பட்டது.
- செப்டம்பர் 5 – பிரித்தானியப் படையினர் மால்ட்டா மற்றும் கோசோ தீவுகளை பிரான்சிடம் இருந்து விடுவித்தனர்.
- செப்டம்பர் 30 - பிரான்சிற்கும் ஐக்கிய அமெரிக்காவுக்கும் இடையில் குவாசி போர் முடிவுக்கு வந்தது.

### நாள் அறியப்படாதவை
- இலங்கையின் வட பகுதியில் மாடுகளுக்கு ஏற்பட்ட தொற்று வியாதியால் (murrain) 80 வீதமான மாடுகள் இறந்தன.

## பிறப்புகள்
- அக்டோபர் 2 - நாட் டர்னர்
## இறப்புகள்

## 1800 நாட்காட்டி
# 1809



**1809** (**MDCCCIX**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய 12 நாட்கள் பின்தங்கிய ஜூலியன் நாட்காட்டியில் இது ஒரு புதன்கிழமையில் ஆரம்பமானது.  

## நிகழ்வுகள்
- பெப்ரவரி 11 – ராபர்ட் ஃபுல்ட்டன் நீராவிப் படகுக்கான காப்புரிமம் பெற்றார்.
- மார்ச் 13 – சுவீடனில் இராணுவப் புரட்சி மூலம் நான்காம் குஸ்தாவ் அடொல்ஃப் மன்னர் பதவியில் இருந்து அகற்றப்பட்டு சிறைப்பிடிக்கப்பட்டார். மே 10 இல் அதிகாரபூர்வமாக பதவியில் இருந்து அகற்றப்பட்டார்.
- மே 17 – பிரான்சின் முதலாம் நெப்போலியன் பாப்பரசர்களின் நாடுகளை (இன்றைய வத்திக்கான்) பிரெஞ்சுப் பேரரசுடன் இணைக்க உத்தரவிட்டான்.
- சூன் 7 – ஆப்கானித்தானின் சோஜா ஷா பிரித்தானியாவுடன் புதிய உடன்பாட்டுக்கு வந்தார். ஆனால் சில வாரங்களில் அவர் மகுமுத் ஷா என்பவரால் பதவி கவிழ்க்கப்பட்டார்.
- சூலை 6 – பிரெஞ்சுப் படைகள் திருத்தந்தை ஏழாம் பயசைச் சிறைப்பிடித்து லிகூரியாவுக்கு கொண்டு சென்றன.
- சூலை 16 – லா பாஸ் நகரம் (இன்றைய பொலிவியா) ஸ்பானியப் பேரரசிடம் இருந்து விடுதலையை அறிவித்தது. இசுப்பானிய அமெரிக்காவில் முதன் முதலாக விடுதலையை அறிவித்த நாடு இதுவாகும்.
- ஆகத்து 10 – எக்குவடோர் இசுப்பானியாவிடம் இருந்து விடுதலையை அறிவித்தது.

## பிறப்புகள்
- ஜனவரி 19 &ndash; எட்கர் ஆலன் போ, அமெரிக்க எழுத்தாளர் (இ. 1849)
- பிப்ரவரி 12 &ndash; சார்லஸ் டார்வின் (இ. 1882)
- பெப்ரவரி 12 &ndash; ஆபிரகாம் லிங்கன், அமெரிக்காவின் 16 வது குடியரசுத் தலைவர் (இ. 1865)
- சனவரி 4 &ndash; லூயி பிரெயில் (இ. 1852)
- ஆகஸ்டு 6 &ndash; ஆல்பிரட் டென்னிசன், ஆங்கிலேயக் கவிஞர் (இ. 1892)

## இறப்புகள்

## 1809 நாட்காட்டி
# காத்திக் கோடு



**காத்திக் கோடு** (*Gothic Line*, இடாய்ச்சு: *Gotenstellung*, இத்தாலியம்: *Linea Gotica*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு. இத்தாலியில் ஜெர்மானியர்களின் இறுதிகட்ட பாதுகாவல் நிலைகளில் இது முதன்மையானதாக இருந்தது. இதனை ஊடுருவ நேச நாட்டுப் படைகள் 1944ல் மேற்கொண்ட தாக்குதல் **காத்திக் கோடு தாக்குதல்** (*Gothic Line offensive*) என்றழைக்கபப்டுகிறது.  

செப்டம்பர் 1943ல் இத்தாலி மீது படையெடுத்த நேச நாட்டுப் படைகள் விரைவில் தெற்கு மற்றும் மத்திய இத்தாலியைக் கைப்பற்றி வடக்கு நோக்கி முன்னேறின. 1944ன் மத்தியப் பகுதியில் இத்தாலியின் வட பகுதி மட்டும் ஜெர்மானியர் கட்டுப்பாட்டில் இருந்தது. வடக்கு இத்தாலியில் ஜெர்மானியர்கள் அமைத்திருந்த இறுதி கட்ட பலமான அரண்நிலை காத்திக் கோடு என்றழைக்கப்பட்டது. இத்தாலியின் கிழக்கு கடற்கரையிலிருந்து மேற்கு கடற்கரை வரை அமைந்திருந்த காத்திக் கோடு, அப்பென்னைன் மலைத் தொடரை ஒட்டி அமைந்திருந்ததால், செயற்கை அரண்களோடு இயற்கை அரண்களும் அதற்கு பலம் கூட்டின. சில இடங்களில் 10 கி.மீ. அகலத்துக்கு பாதுகாவல் நிலைகள் அமைக்கப்பட்டிருந்த அரண்கோட்டினை ஆகஸ்ட் 1944ல் நேச நாட்டுப் படைகள் தாக்கின. கிழக்குப் பகுதியில் பிரித்தானிய 8வது ஆர்மியும் மேற்கிலும் மத்தியிலும், அமெரிக்க 5வது ஆர்மியும் இத்தாக்குதலில் ஈடுபட்டன. ஆனால் இப்படைப்பிரிவுகளின் பலம் முந்தைய மாதங்களைக் காட்டிலும் வெகுவாகக் குறைந்திருந்தது. பிரான்சு மீதான படையெடுப்பில் பங்கேற்க பல படைப்பிரிவுகள் இத்தாலியிலிருந்து அங்கு அனுப்பப்பட்டிருந்தன.  

இருமாத கால கடுமையான சண்டைக்குப் பின்னர் பல இடங்களில் நேச நாட்டுப் படைகள் காத்திக் அரண்நிலைகளை ஊடுருவி விட்டன. ஆனால் பலத்த ஜெர்மானிய எதிர்ப்பு, சாதகமற்ற புவியியல் நிலை போன்ற காரணங்களால், அவ்வெற்றிகளை தக்கவாறு பயன்படுத்தி ஜெர்மானியப் படைகளை முறியடிக்க இயலவில்லை. அக்டோபர் 1944 முதல் போர்க்களத்தில் தேக்க நிலை ஏற்பட்டு விட்டது. விரைவில் குளிர்காலம் ஆரம்பமானதால் நேச நாட்டுப் படைகள் தங்கள் தாக்குதலைக் கைவிட்டனர். இதன்பின் பல மாதங்களுக்கு இத்தாலியப் போர்முனையில் பெரிய மோதல்கள் எதுவும் நிகழவில்லை.
# து. ஜெயக்குமார்


**து. ஜெயக்குமார் ** (D. Jayakumar) இந்திய அரசியல்வாதியும், தமிழகத்தின் முன்னாள் அமைச்சரும் ஆவார். இவர் 2016 ஆம் ஆண்டு நடந்த சட்டமன்றத் தேர்தலில், இராயபுரம் தொகுதியிலிருந்து, அண்ணா திராவிட முன்னேற்றக் கழகத்தின் சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இதற்கு முன்னதாக இதே தொகுதியிலிருந்து, 1991, 2001, 2006, 2011 தேர்தல்களில் ஆகியவற்றில் வெற்றிபெற்றார். 1996ஆம் ஆண்டு நடைபெற்ற தேர்தலில் தோல்வியுற்றார்.  

## அமைச்சர்
ஜெயலலிதா தலைமையிலான 1991 - 96 ஆம் கால அமைச்சரவையில் கால்நடை பராமரிப்பு, மீன்வளம், பால்வளம், வனம், பிற்படுத்தப்பட்டோர் நலம் ஆகிய துறைகளின் அமைச்சராக இருந்தார்.  

## சொந்த வாழ்க்கை
இவரது தந்தையின் பெயர் துரைராஜ். மனைவியின் பெயர் ஜெயக்குமாரி. சென்னை பச்சையப்பன் கல்லூரியில் 1981ஆம் ஆண்டு இளநிலை அறிவியலும் (வேதியியல்), சென்னை சட்டக்கல்லூரியில் 1987இல் இளங்கலைச் சட்டப்படிப்பும் முடித்தார்.
# இரண்டாம் ஆதேயோதாத்துஸ் (திருத்தந்தை)



**திருத்தந்தை புனித இரண்டாம் ஆதேயோதாத்துஸ்** அல்லது **திருத்தந்தை புனித தேயோதாத்துஸ்** கத்தோலிக்க திருச்சபையில் திருத்தந்தையாக ஏப்ரல் 11, 672 முதல் ஜூன் 17, 676 வரை இருந்தவர் ஆவார். இவரைப்பற்றி மிகக் குறைவாகவே தெரிந்துள்ளது. இவரைப்பற்றிய சில ஆவணங்களும் இவரை ஏழைகளிடமும் வறியவரிடமும் மிகுந்த இரக்கத்துடன் இருந்தார் எனப் போற்றுகின்றது.  

இவரின் பிறப்பிடம் உரோமை நகரம் ஆகும். இவர் ஆசீர்வாதப்பர் சபைத் துறவி ஆவார். இவர் மட ஒழுங்குகளிலும் தப்பறைக் கொள்கைகளை அடக்குவதிலும் ஆர்வம் உள்ளவர்.  

இவர் நான்கு வருடம் ஆட்சி செய்திருப்பினும், வயது முதிர்வு காரணமாக பெரிய செயல்களைச் செய்ய இயலவில்லை.  

முதலாம் ஆதேயோதாத்துஸ், *தேயோதாத்துஸ்* என்று இடம் பெறும் பட்டியல்களில் இவர் **திருத்தந்தை புனித ஆதேயோதாத்துஸ்** (பெயர் விகுதி இல்லாமல்) இடம் பெறுவார்.
# யுட்டீக்கியன் (திருத்தந்தை)



**திருத்தந்தை புனித யுட்டீக்கியன்** (*Pope Saint Eutychian*) அல்லது **யுட்டீக்கியானுஸ்** உரோமை ஆயராகவும் திருத்தந்தையாகவும் சனவரி 4, 275 முதல் டிசம்பர் 7, 283 வரை ஆட்சி செய்தார்.  

- யுட்டீக்கியன் (; ) என்னும் பெயருக்கு "பேறுபெற்றவர்" என்பது பொருள்.

## கல்லறை கண்டுபிடிப்பு

1854இல் ஜோவான்னி பத்தீஸ்தா ரோஸ்ஸி என்னும் இத்தாலிய அகழ்வாளர் உரோமை நகரில் ஆப்பியா நெடுஞ்சாலையில் அமைந்துள்ள கலிஸ்டஸ் கல்லறைத் தோட்டத்தைக் கண்டுபிடித்தார்.(catacomb of Callixtus) அங்கு பல திருத்தந்தையர்கள் அடக்கம் செய்யப்பட்டுள்ளனர்.  

திருத்தந்தை யுட்டீக்கியனின் கல்லறையின் கல்வெட்டும் கண்டுபிடிக்கப்பட்டது. கிரேக்க மொழியில் உள்ள அக்கல்வெட்டிலிருந்து யுட்டீக்கியனின் கல்லறை இருந்த இடம் அடையாளம் காணப்பட்டது. இவரே அக்கல்லறையில் இறுதியாகப் புதைக்கப்பட்ட திருத்தந்தை என்பது குறிப்பிடத்தக்கது.  

இவரின் ஆட்சி எவ்வளவு காலம் நீடித்தது என்பது குறித்துக் கருத்து வேறுபாடு உள்ளது. திருத்தந்தையர் நூல் (*Liber Pontificalis*) என்னும் பண்டைக்கால ஏட்டின்படி, இவர் 8 ஆண்டுகள் 11 மாதங்கள் ஆட்சிசெய்தார். ஆனால் யூசேபியஸ் (Eusebius) என்னும் பண்டைக்கால வரலாற்றறிஞர், அவர் 10 மாதங்களே திருத்தந்தையாக ஆட்சிசெய்தார் என்கிறார்.  

கிறித்தவ நம்பிக்கையை முன்னிட்டு இரத்தம் சிந்தி இறந்த 324 பேரை யுட்டீக்கியன் அடக்கம் செய்தார் என்றும், திராட்சைப் பழம் மற்றும் அவரை விதைகளை ஆசீர்வதிக்கும் பழக்கம் இவரால் தொடங்கப்பட்டது என்றொரு செய்தி உள்ளது. ஆனால் இதற்குப் போதிய வரலாற்று ஆதாரம் இல்லை. ஏனெனில் உரோமை மன்னன் அவுரேலியனின் (Aurelian) இறப்புக்குப் பின்பு கிறித்தவர்கள் துன்புறுத்தப்படவில்லை. மேலும் நிலத்தின் விளைச்சலை ஆசீர்வதிப்பது பிற்கால பழக்கமாகும்.  

## திருவிழா

திருத்தந்தை புனித யுட்டீக்கியனின் திருவிழா திசம்பர் 8ஆம் நாள் கொண்டாடப்படுகிறது. அவரது இறப்புக்குப் பின் உரோமைப் பேரரசன் தியோக்ளேசியன் காலத்தில் கிறித்தவம் மீண்டும் துன்புறுத்தப்பட்டது.
# ஞானதீப சங்காரம் (சிற்றிதழ்)

**ஞானதீப சங்காரம்** இலங்கை கொழும்பிலிருந்து 1893 ஆம் ஆண்டில் வெளிவந்த ஒரு மாத இதழாகும்.  

## ஆசிரியர்
- அ. மு. நைனா
## உள்ளடக்கம்
இவ்விதழில் இஸ்லாமிய ஆக்கங்களும், கொள்கை விளக்கங்களும் இடம்பெற்றிருந்தன.  

## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# தங்கை நேசன் (இதழ்)


**தங்கைநேசன்** சிங்கப்பூரிலிருந்து 1878ம் ஆண்டில் மாதமிரு முறை வெளிவந்த ஒரு இதழாகும்.  

## ஆசிரியர்
- முகம்மது சையது பின் முகையிதீன்

## உள்ளடக்கம்
இவ்விதழில் இஸ்லாமிய ஆக்கங்களும், கொள்கை விளக்கங்களும், செய்திகளும்,  
இஸ்லாமிய உலக செய்திகளும், விழிப்புணர்வூட்டும் ஆக்கங்களும் இடம்பெற்றிருந்தன.
# தமிழ் அமிழ்தம் (சிற்றிதழ்)

**தமிழ் அமிழ்தம்** இலங்கை, கொழும்பிலிருந்து 1972ம் ஆண்டில் வெளிவந்த ஒரு மாத இதழாகும்.  

## ஆசிரியர்
- முஸ்தக் முகமது
## உள்ளடக்கம்
சிறுகதை, கவிதை, கட்டுரைகள், ஆய்வுக் கட்டுரைகள், துணுக்குகள், கேள்வி பதில் ஆகிய விடயங்களை உள்ளடக்கியிருந்தது.  
## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# தமிழ் முஸ்லிம் ஜமாஅத் தகவல் மடல்


**தமிழ் முஸ்லிம் ஜமாஅத் தகவல் மடல்** சிங்கப்பூரிலிருந்து 1981ம் ஆண்டில் வெளிவந்த ஒரு மாத இதழாகும்.  

## ஆசிரியர்
- ஹாஜி காதர் ஒலி மாலிம்.
## உள்ளடக்கம்
இசுலாமிய அடிப்படையில் அமைந்த பல்வேறுபட்ட ஆக்கங்களை இது உள்ளடக்கியிருந்தது. இசுலாமிய அடிப்படைக் கருத்துக்கள், இசுலாமிய விளக்கங்கள், குர்ஆன் ஹதீஸ் விளக்கங்கள் போன்ற பல்வேறுபட்ட அம்சங்களை இது உள்வாங்கியிருந்தது.
# சூனியக்காரிகள் வேட்டை


**சூனியக்காரிகளுக்கான வேட்டை** (*Witch-hunt*) என்பது சூனியக்காரிகளையோ (அதாவது மாயமந்திரம் தெரிந்தவர் என்று அஞ்சப்படும் பெண்களை) அல்லது செய்வினைக்கான சான்றுகளையோ தேடி நடத்தப்படும் வேட்டையாகும். இது பெரும்பாலும், திகில், "அரண்டவன் கண்ணுக்கு இருண்டதெல்லாம் பேய்" அனைத்த மனப்பாங்கு, நினைத்தவாக்கில் பிறரை சாடல் முதலிய மனிதனின் அடிப்படை பண்புகள் போலவே தோற்றினாலும், பிற்காலங்களில் இது அரசினரின் உடன்பாட்டுடன் சட்டரீதியாகவும் நடந்தேறியதுண்டு. 1480 - 1750 க்கு இடைப்பட்ட காலத்திலேயே ஐரோப்பாவிலும், வட அமெரிக்காவிலும் இவ்வாறு நாற்பதாயிரம் தொடங்கி நூறாயிரத்துக்கு இடைப்பட்டோர் செய்வினை செய்ததாக குற்றம் சாட்டப்பட்டு, இறப்பு ஒறுப்பும் வழங்கப்பட்டனர். இதுவே முப்பதாண்டுப் போருக்கும், சீர்திருத்தத்திற்கும் உந்துதலாகவும் ஆயிற்று.  

பதினெட்டாம் நூற்றாண்டு ஐரோப்பாவின் இறுதி செய்வினை விசாரணை நிகழ்ந்தேறியது. 1735 இன் செய்வினை பற்றிய சட்டம் (Witchcraft Act) மூலம் இத்தகைய செய்கைகள் இனிமேலும் குற்றமாகாது என்று பிரித்தானியாவில் சட்டமூலமாக்கப்பட்டது. செருமனியில் 18ம் நூற்றாண்டு வரை இவ்வழக்கம் தொடர்ந்த போதும் பின் ஒழிந்துவிட்டது. செய்வினை செய்வோரைத் தேடும் வேட்டைகள் தற்காலத்தில் சகாரா பாலைவனத்தின் தெற்காயுள்ள பகுதிகளிலும், இந்தியாவிலும், பாப்புவா நியூகினியாவில் இருந்தும் வரும் செய்திகளில் காணப்படுகின்றன. சவூதி அரேபியாவிலும், கமெருனிலும் இதற்கெதிரான சட்டமியற்றப்பட்டுள்ளது.
# ஜோர்ஜ் மெக்கோலே


**ஜோர்ஜ் மெக்கோலே** (*George Macaulay *, பிறப்பு: திசம்பர் 7 1897, இறப்பு: திசம்பர் 13 1940 ), இங்கிலாந்து அணியின் முன்னாள் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளில் விளாஇயாடி 112 ஓட்டங்களை எடுத்துளார். இதில் அதிகபட்சமாக 76 ஓட்டங்களை எடுத்தார். , 468 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1923 - 1933 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.  

## ஆரம்பகால வாழ்க்கை
மெக்காலே டிசம்பர் 7, 1897 இல் திரஸ்கில் பிறந்தார். இவரது தந்தை ,இவரது மாமாக்களைப் போலவே நன்கு அறியப்பட்ட உள்ளூர் துடுப்பாட்ட வீரர் ஆவார். மெக்காலே பர்னார்ட் கோட்டையில் கல்வி கற்றார்.பிற்காலத்ஹில் துடுப்பாட்ட அணியின் தலைவராக ஆனார். பள்ளியை விட்டு வெளியேறியதும், வேக்ஃபீல்டில் வங்கி எழுத்தராக பணியாற்றினார்; அங்கே, அருகிலுள்ள ஒசெட்டில், இவர் துடுப்பாட்டம் மற்றும் கால்பந்து விளையாடினார். முதல் உலகப் போரில், மெக்காலே ராயல் ஃபீல்ட் பீரங்கியுடன் பணியாற்றினார்; பின்னர் இவர் முன்பு இருந்த அதே வங்கியில் வேலைக்குத் திரும்பினார். துவக்க காலத்தில் லண்டனிலும், இவர் பிரிட்டோரியாத் துடுப்பாட்ட அணிக்கு எதிராக 18 ஓட்டங்களை விட்டுக் கொடுத்து 6 இழப்புகளைக் கைப்பற்றியது மற்றும் டிரான்ஸ்வால் துடுப்பாட்ட அணிக்கு எதிரான போட்டியில் எட்டு இழப்புகள் எடுத்ததே இவரின் சிறந்த பந்துவீச்சு ஆகும். அதே நேரத்தில் இவர் உள்ளூர்ப் போட்டிகளில் திறம்பட செயல்பட்டார், கிழக்கு ராண்டிற்கு எதிராக 40 ஓட்டங்களை விட்டுக் கொடுத்து ஐந்து இழப்புகளையும், ஜூலூலாண் துடுப்பாட்ட அணிக்கு எதிராக 19 ஓட்டங்களுக்கு 6 இழப்புகளையும் எடுத்தார். முதல் தேர்வுத் துடுப்பாட்டப் போட்டியில் இங்கிலாந்து தோல்வியடைந்த பின்னர், *விஸ்டன்* பந்துவீச்சில் பலவீனம் இருப்பதாகக் கூறிய பின்னர், மெக்காலே கிரென்வில் ஸ்டீவன்ஸுக்குப் பதிலாக இரண்டாவது தேர்வுத் துடுப்பாட்டப் போட்டியில் இங்கிலாந்துக்காக தனது தேர்வுத் துடுப்பாட்டப் போட்டியை அறிமுகமானார். இவர் தனது முதல் வீச்சில் ஜார்ஜ் அல்பிரட்டினை ஆட்டமிழக்கச் செய்தார். இதன்மூலம் தேர்வுத் துடுப்பாட்டப் போட்டியின் அறிமுகப் போட்டியின் முதல் பந்தில் இழப்பினை எடுத்த நான்காவது வீரர் எனும் சாதனை படைத்தார்.முதல் ஆட்டப் பகுதியில் 19 ஓட்டங்களுக்கு இரண்டு இழப்புகளை எடுத்தார். இரண்டாவது ஆட்டப் பகுதியில், தென்னாப்பிரிக்கா ஒரு இழப்பிற்கு 157 ஓட்டங்கள் எடுத்து வலுவான நிலையில் இருந்தது. பின்னர் மெக்காலே 13 ஓட்டங்கள் மட்டுமே விட்டுக் கொடுத்து 4 இழப்புகளைக் கைப்பற்றினார். அந்தப் போட்டியில் 64 ஓட்டங்களை விட்டுக் கொடுத்து 5 இழப்புகளைக் கைப்பற்றினார். மீதமுள்ள மூன்று தேர்வுத் துடுப்பாட்டப் போட்டிகளில் விளையாடிய இவர், 20.37 எனும் சராசரியில் 16 இழப்புகளை வீழ்த்தினார். இங்கிலாந்து தொடரை 2–1 என்ற கணக்கில் வென்றது. தொடரில் சிறப்பாக விளையாடியதற்காக இவர் ஆண்டின் சிறந்த துடுப்பாட்ட வீரர்களில் ஒருவராக அறியப்பட்டார்.மேலும் இவரது சகிப்புத்தன்மை, சுழல் மற்றும் அனைத்து வகையான வீசுகளத்திலும் சிறப்பாக பந்து வீசும் திறனைப் பாராட்டியது.
# மாற்கு (திருத்தந்தை)



**திருத்தந்தை புனித மாற்கு** (*Pope Mark*) அல்லது **மாற்குஸ்** கத்தோலிக்க திருச்சபையில் உரோமை ஆயராகவும் திருத்தந்தையாகவும் சனவரி 18, 336 முதல் அக்டோபர் 7, 336 வரை, மிகக் குறுகிய காலமே ஆட்சிசெய்தார்.  

திருத்தந்தையர்களின் வரலாறு (*Liber Pontificalis*) என்னும் பண்டைய நூல், இவர் உரோமை நகரில் பிரிகஸ் என்பவருக்கு மகனாகப் பிறந்தார் என்று கூறுகிறது.  

## இவரது ஆட்சிக்கால நிகழ்வுகள்

ஆயர்களின் பட்டியல் (*Depositio martyrum*) மற்றும் மறைச்சாட்சிகளின் பட்டியல்(*Depositio episcoporum*) என்னும் தொகுப்புகள் இவர் காலத்தில்தான் தொடங்கப்பட்டன என்பது மரபுச் செய்தி. புதிதாகத் திருத்தந்தையாகத் தெரிந்தெடுக்கப்படுபவருக்கு அருட்பொழிவு வழங்கும் உரிமைகொண்ட மூன்று ஆயர்களுள் ஓஸ்தியா (*Ostia*) நகர ஆயருக்கு முதன்மைப்பொறுப்பு உண்டு என்று இவர் உறுதிப்படுத்தினார். இன்றைய திருச்சபை வழக்கப்படி, கர்தினால் குழுவின் தலைவர் ஓஸ்தியா நகர ஆயர் என்னும் மரியாதைப் பொறுப்பு கொண்டுள்ளார்.  

இயேசு கிறிஸ்து இறைத்தன்மை கொண்டவர், கடவுளின் மகன் என்று நிசேயா சங்கம் 325இல் அறிவித்திருந்தது. ஆனால் ஆரியுஸ் (*Arius*) என்பவர் இக்கொள்கையை ஏற்க மறுத்து, இயேசு கடவுளின் படைப்புகளில் மிகச் சிறந்தவரே தவிர கடவுள்தன்மை கொண்டவரல்ல என்று போதித்தார். இந்தத் தவறான போதனையால் திருச்சபைக்குள் குழப்பம் ஏற்பட்டது. இது திருத்தந்தை மாற்குவின் காலத்தில் நிகழ்ந்தது.  

## இவர் கட்டிய கோவில்கள்

உரோமையில் உள்ள புனித மாற்கு பெருங்கோவிலைக் கட்ட இவரே அடித்தளம் இட்டார் என்று கருதப்படுகிறது. புனித பால்பீனா கோவிலைக் கட்டியவரும் இவரே என்று தெரிகிறது.  

## இறப்பும் திருவிழாவும்

திருத்தந்தை மாற்கு இயற்கைக் காரணங்களால் இறந்தார். அவரது உடல் புனித பால்பீனா கோவிலின் அடியில் உள்ள கல்லறையில் அடக்கம் செய்யப்பட்டது.  

திருத்தந்தை மாற்குவின் திருவிழா அக்டோபர் 7ஆம் நாள் கொண்டாடப்படுகிறது.
# ஜாக் மெக்பிராயன்


**ஜாக் மெக் பிராயன்** (*Jack MacBryan*, பிறப்பு: சூலை 22 1892, இறப்பு: சூலை 14 1983 ), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 206 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1924 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஆசிரியர் தலையங்கம்

**ஆசிரியர் தலையங்கம்** அல்லது **ஆசிரியவுரை** (*editorial*) என்பது ஒரு நாளிதழ், இதழ் அல்லது எழுதப்பட்ட ஆவணம் ஒன்றின் மூத்த ஆசிரியர் அல்லது வெளியீட்டாளரால் எழுதப்பட்ட கட்டுரையாகும். இது பெரும்பாலும் கையொப்பமிடப்படுவதில்லை. *த நியூயார்க் டைம்ஸ்*, *தி பாசுடன் குளோப்* போன்ற அமெரிக்க செய்தித்தாள்கள் பெரும்பாலும் தலையங்கங்களை "கருத்து" என்ற தலைப்பின் கீழ் வகைப்படுத்துகின்றன. விளக்கப்படத் தலையங்கங்கள் கேலி ஓவியங்களின் வடிவத்தில் எழுதப்படுகின்றன.  

பொதுவாக, ஒரு நாளிதழின் ஆசிரியர் குழு, வாசகர்கள் எந்தப் பிரச்சினைகளை முக்கியமானதாகக் கருதுகிறார்கள் என்பதை மதிப்பிட்டு, செய்தித்தாளின் கருத்தை எழுதுகிறார்கள்.  

தலையங்கங்கள் பொதுவாக ஆசிரியர் தலையங்கப் பக்கம் என அழைக்கப்படும் ஒரு தனிப்பட்ட பக்கத்தில் வெளியிடப்படுகின்றன, இப்பக்கம் பெரும்பாலும் பொதுமக்களிடம் இருந்து ஆசிரியருக்கான கடிதங்களையும் கொண்டுள்ளது. ஒரு செய்தித்தாள் முதல் பக்கத்தில் தனது ஆசிரியத் தலையங்கத்தை வெளியிடத் தேர்வு செய்யலாம்.  

பெரும்பாலான நாளிதழ்கள் தலைமை எழுத்தாளரின் பெயர் இல்லாமல் தலையங்கத்தை வெளியிடுகின்றன. *தி கார்டியன்* பத்திரிகையின் ஆசிரியர் டொம் கிளார்க், இது வாசகர்கள் ஆசிரியரை விடப் பிரச்சினையை விவாதிப்பதை உறுதி செய்கிறது என்று கூறுகிறார். அதேவேளையில், ஒரு ஆசிரியத் தலையங்கம் ஒரு செய்தித்தாளினதும் அதன் தலைமையினதும், ஆசிரியரினதும் நிலையைப் பிரதிபலிக்கிறது. ஆசிரியர் பெரும்பாலும் தலையங்கத்தை தாங்களே எழுதமாட்டார்கள், அவர்கள் மேற்பார்வை செய்து அதன் பொறுப்பைத் தக்க வைத்துக் கொள்கிறார்கள்.
# இரண்டாம் போனிஃபாஸ் (திருத்தந்தை)



**இரண்டாம் போனிஃபாஸ்** கத்தோலிக்க திருச்சபையின் திருத்தந்தையாக 530 முதல் 532 வரை இருந்தவர்.  

இவரே முதல் ஜெர்மானிய திருத்தந்தையாவார். இவர் பிறப்பால் ஆஸ்திரோகோத் (Ostrogoths) ஆவார். கோதிக் அரசன் அதாலரிகின் தூண்டுதலால் இவருக்கு முன் திருத்தந்தையாக இருந்தவர் இவரை தேர்ந்தெடுத்தார். இவரின் ஆட்சியில் சிலகாலம் உரோமை நகர குருக்களால் தேர்ந்தெடுக்கப்பட்ட *தியோஸ்குருஸ்* என்ற எதிர்-திருத்தந்தை இருந்தார். போனிஃபாஸும், தியோஸ்குருஸும் 22 செப்டம்பர் 530 அன்று, திருப்பொழிவு செய்யப்பட்டனர். ஆனால், 20 நாட்களில் தியோஸ்குருஸ் இறந்தார்.  

## உரோமன் நாட்காட்டி
போனிஃபாஸ், யூலியின் நாட்காட்டியில் இருந்த ஆண்டுகளின் எண்ணிக்கையை அப் ஊர்பி கொண்டிட்டாவிலிருந்து அனோ டொமினிக்கு மாற்றினார்.
# ஐந்தாம் பெனடிக்ட் (திருத்தந்தை)



திருத்தந்தை பன்னிரண்டாம் யோவானின் இறப்பிற்கு பின் **திருத்தந்தை ஐந்தாம் பெனடிக்டை** உரோமை நகர மக்கள் 964-இல் தேர்ந்தெடுத்தனர். ஆனால் பேரரசன் முதலாம் ஓட்டோ (Otto I) இத்தேர்வை ஏற்கவில்லை. ஆகவே ஒரு மாததிற்கு பின் இவரை பதவி நீக்கம் செய்தான். சில சமகாலத்தவரின் எழுத்துகளில் இவர் தானாக பதவி விலகினார் என்கின்றனர். பின்பு இவர் ஹம்பர்க்-பெர்மின் பேராயரின் பாதுகாவலில் விடப்பட்டார். அங்கே திருத்தொண்டராக பணியாற்றி 966-இல் மரித்தார். ஹம்பர்க் கதிடிரலிலேயே முதலில் புதைக்கப்பட்ட இவரின் மீப்பொருள் பின்நாளில் உரோமைக்கு எடுத்துச்செல்லப்பட்டது.  

இவரை பதவி விலக்கிய சங்கத்தில், இவரது ஆயத்துவ செங்கோல் (papal scepter) திருத்தந்தை எட்டாம் லியோவால் இவரது தலைமேல் உடைக்கப்பட்டது. இதுவே திருத்தந்தையின் செங்கோலைப்பற்றிய மிகப்பழைய ஆவணமாகும்.
# உலகில் உள்ள மீன்கள் (நூல்)

**உலகில் உள்ள மீன்கள்** (*Fishes of the World*, **ஃபிசசு ஒஃப் தி வர்ல்டு**) என்பது மீன்களின் தொகுதியியலுக்கான (systematics) ஒரு நிலையான மேற்கோள் நூலாகும். இதை எழுதியவர் சூசை எசு. நெல்சன் (Joseph S. Nelson) என்பவர். இதில் சுமார் 25,000 மீன்களுக்கான தெளிவு மற்றும் விரிவான விளக்கங்களுடன் தரப்பட்டுள்ளது. 2006ம் ஆண்டில் அமெரிக்காவில் உள்ள வைலி பதிப்பகத்தினரால் இதன் நான்காம் பதிப்பு வெளியிடப்பட்டது.  

இதன் முதல் பதிப்பு 1976ம் ஆண்டு வெளிவந்தது. அதனைத் தொடர்ந்து 1984 மற்றும் 1994 (John Wiley & Sons, ) முறையே இரண்டாவது மற்றும் மூன்றாவதுப் பதிப்பு வெளிவந்தது. முதல் பதிப்பு வெளிவந்து முப்பது ஆண்டுகள் கழித்து உலகத்தில் உள்ள மீன்கள் என்னும் நூலின் நான்காம் பதிப்பு மார்ச் மாதம் 2006ம் ஆண்டு வெளியானது.  

## ஆசிரியர்
முனைவர். சூசை எசு. நெல்சன் என்பவர் 40 ஆண்டுகளுக்கும் மேலாக மீன் பற்றிய ஆய்வில் மூழ்கியிருந்தவர். இவர் ஆல்பர்டோ பல்கலைக்கழகம், எட்மாண்டன், கனடாவில் உள்ள உயிரறிவியல் துறையில் பணியாற்றி ஓய்வு பெற்ற பேராசியராவார். இவர் மீனின் மனிதர் என்றுப் பாராட்டுமளவுக்கு மீன் குறித்த நுட்பமான அறிவும் காலத்திற்கேற்ற வளர்ச்சியும் பெற்றிருந்தார். இவர் 515 மீன் குடும்பங்களைப் பற்றியும் குறைந்தது 28,000 மீன்கள் குறித்த வகைப்பாட்டையும் அறிவையும் பெற்றிருந்தார் என்பது மிகையாகாது. இவர் எழுதிய உலகில் உள்ள மீன்கள் என்னும் நூல் மீனில் பணியாற்றுபவர்களுக்கு ஒரு மிகப்பெரிய குடையாகும்.,  

## நூலின் சிறப்புகள்
- மீனியியலில் குறிப்பிடத்தக்க மற்றும் நிகரிலா படைப்பாகும்.
- இந்நூல் சுற்றுச்சூழல் வல்லுநர்கள், மீனியியல் வேலை செய்பவர்கள், மாணவர்கள், பரிந்துரையாளர்கள் மற்றும் தொழில் வல்லுநர்களுக்கு சிறந்த வழிகாட்டி நூலாகும்.
- அந்நூலில் குறிப்பிடப்பட்ட மீன்களைக் குறித்த செம்மையான விளக்கங்களும் அதனை விவரிக்கும் எண்ணிலடங்கா எளிமையான வரைபடங்களும் கொடுக்கப்பட்டுள்ளது.
- வகைப்பாட்டியலில் - வகைப்படுத்தப்பட்ட காரணம், முக்கியப் பண்புகள் குறித்தத் தெளிவான விளக்கமும் கொடுக்கப்பட்டுள்ளது.
- இந்நூலின் நான்காம் பதிப்பே மீன்களில் டி.என்.ஏ மூலக்கூறுப் பண்பைக் கொண்டு ஆராய்தல் பற்றிய தெளிவான அறிவு கொடுக்கப்பட்ட நூலாகும்.
# கையற்ற திருக்கை வகையி



**அக்கிரோப்செட்டைடீ** (Achiropsettidae) (அ) தெற்கு ஃப்ளவண்டர் (Souther Flounder) என அறியப்படும் மீன் குடும்பம் பிளிரோநெக்டிபார்மசு என்னும் தட்டைமீன்களை உள்ளடக்கிய வரிசைகளுக்குள் அடங்கும். இதில் சிறிய மற்றும் மிதமான அளவுகளைக் கொண்ட கடலடி மீன்கள் இடம்பெற்றுள்ளன. இவை பெரும்பாலும் அண்டார்டிகா மற்றும் துணை அண்டார்டிகா நீர்ப்பகுதிகளில் காணப்படுகின்றன.  

உடல் சுருங்கியும் சற்று இழுத்தது போலவும் காணப்படும். இதன் இருக் கண்களும் இடப்புறத்தில் அமையப் பெற்றிருக்கும். இது கடல் நீரில் மட்டுமே வாழக்கூடிய மீன்களாகும். இக்குடும்பத்தில் 4 பேரினங்களும் 6 சிற்றினங்களும் இடம்பெற்றுள்ளன.  

## அக்கிரோப்செட்டைடீக் குடும்பம்
- பேரினம் - அக்கிரோப்செட்டா
- பேரினம் - மான்கோப்செட்டா
- பேரினம் - நியோஅக்கிரோப்செட்டா
- பேரினம் - சூடோமான்கோப்செட்டா
# திருநெல்வேலி மருத்துவக் கல்லூரி



**திருநெல்வேலி மருத்துவக்கல்லூரி** (*Tirunelveli Medical College*) என்பது தென்இந்தியாவில் அமைந்திருக்கும் மருத்துவக்கல்லூரிகளில் ஒன்றாகும். திருநெல்வேலி மாநகரில் அமைந்துள்ளது. தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது.  

## வரலாறு
சென்னைப் பல்கலைக்கழகத்தின் உடன்படிக்கையுடன் 1965ஆம் ஆண்டு தமிழ்நாடு அரசு, திருநெல்வேலி மாவட்டத்தில் பாளையங்கோட்டையில், திருநெல்வேலி, அரசு மருத்துவக் கல்லூரியை நிறுவியது. 1965-66 கல்வியாண்டில் மொத்தம் 75 மாணவர்கள் இளநிலை மருத்துவப் படிப்பிற்கு அனுமதிக்கப்பட்டனர். இவர்களில் மாணவர்கள் தூய சவேரியார் கல்லூரியிலும், மாணவியர் சாராள் தக்கர் கல்லூரியிலும் தமது முதலாம் ஆண்டு படிப்பினை முடித்தனர்.  

சூலை 1966-ல், இரண்டாம் ஆண்டு மருத்துவப் படிப்பினை அப்போது புதிதாக கட்டப்பட்ட உடற்கூற்றியல் துறையின் வகுப்புகளுக்குச் செல்லத் தொடங்கினர். மருந்தியல், நோயியல், நுண்ணுயிரியல் மற்றும் சமூக மற்றும் தடுப்பு மருத்துவம் போன்ற பிற துறைகள் அடுத்தடுத்த ஆண்டுகளில் செயல்படத் தொடங்கின. மேலும் மாவட்டத் தலைமை மருத்துவமனை, திருநெல்வேலி மருத்துவக் கல்லூரி மருத்துவமனையாக மாற்றப்பட்டது.  

1967ஆம் ஆண்டு தொடங்கப்பட்ட இக்கல்லூரி 1988ஆம் ஆண்டு புதிதாக உருவாக்கப்பட்ட தமிழ்நாடு டாக்டர் எம்ஜிஆர் மருத்துவப் பல்கலைக்கழகத்துடன் இணைவு பெற்றக் கல்லூரியாக மாறியது. இப்பல்கலைக்கழகத்துடன் இணையும் வரை, இந்தக் கல்லூரி மதுரை காமராசர் பல்கலைக்கழகத்தின் இணைவுக் கல்லூரியாக செயல்பட்டது.  

இக்கல்லூரியின் மாணவர் சேர்க்கை 1973-74 கல்வியாண்டு முதல், ஆண்டுக்கு 100 மாணவர் என அதிகரித்தது. 1977ஆம் ஆண்டு முதல் இந்திய மருத்துவ கவுன்சில் அங்கீகாரம் பெற்றது. தற்போது இக்கல்லூரியில் ஒவ்வொரு ஆண்டும் 250 மாணவர்களுக்குச் சேர்க்கை வழங்கப்படுகிறது.  

## வளாகம்
இக்கல்லூரி சுமார் 286 ஏக்கர் பரப்பளவில் பரந்து விரிந்த வளாகத்தில் அமைந்துள்ளது. விரிவுரை அரங்குகள், நூலகங்கள், வாசிப்பு அறைகள், கலையரங்கம் மற்றும் ஆண்களுக்கான 2 தனி விடுதிகள் (தி ஹவுஸ் ஆஃப் பிரின்ஸ், தி ஹவுஸ் ஆஃப் லார்ட்ஸ்) மற்றும் 2 பெண்களுக்கான (தேவதைகளின் மாளிகை) உள்ளன. ஆராய்ச்சி மேம்பாட்டிற்காகப் பரந்த அளவிலான பொதுவான ஆய்வக விலங்குகளைக் கொண்ட மத்திய விலங்கு இல்லம் உள்ளது. மருத்துவமனை பிரதான கல்லூரி வளாகத்திற்கு மேற்கே சுமார் 500 மீட்டர் தொலைவிலும், ஆண்கள் விடுதி வளாகத்திலிருந்து தென்கிழக்கே 500 மீட்டர் தொலைவிலும் உள்ளது. தமிழ்நாடு முழுவதும் வழங்கப்படும் இளநிலை மருத்துவப் படிப்பின் (*எம்பிபிஎஸ்*) அடிப்படையில் இந்தக் கல்லூரி முதல் 5 இடங்களில் உள்ளது.  

## அமைவிடம்
திருநெல்வேலி அரசு மருத்துவக் கல்லூரி, இதன் முதன்மை போதனா மருத்துவமனையுடன், இந்தியாவின் தமிழ்நாடு மாநிலத்தில் உள்ள திருநெல்வேலி நகரில் உள்ள பாளையங்கோட்டையில் உள்ள நெடுந்திடலில் அமைந்துள்ளது.  

கல்லூரி, மருத்துவமனை மற்றும் விடுதிகள் அனைத்தும் 1 கி. மீ. சுற்றளவில் அமைந்துள்ளது. தொடர்வண்டி நிலையத்திலிருந்து சுமார் 7 கி. மீ. தொலைவிலும், பேருந்து நிலையத்திலிருந்து 5 கி. மீ. தொலைவிலும் கல்லூரி அமைந்துள்ளது.  

## மாணவர் சேர்க்கை
கல்லூரியில் ஆண்டுதோறும் 250 மாணவர்கள் மருத்துவப் படிப்புக்கு நீட் தேர்வு மூலம் சேர்க்கப்படுகின்றனர். இதில் 85% தமிழ்நாடு அரசு மூலம் மாநில ஒதுக்கீடு அடிப்படையிலும் மற்றும் மீதமுள்ள 15% இந்தியக் குடியரசின் மத்திய அரசின் மூலம் அகில இந்திய ஒதுக்கீடு மூலம் நிரப்பப்படுகிறது.
# இத்தாலியில் 1945 வசந்தகாலத் தாக்குதல்



**கிரேப்ஷாட் நடவடிக்கை** (*Operation Grapeshot*) என்பது என்பது இரண்டாம் உலகப் போரின் போது நடைபெற்ற ஒரு நேச நாட்டுத் தாக்குதல் நடவடிக்கை. இத்தாலியப் போர்த்தொடரின் ஒரு பகுதியான இது 1945 வசந்தகாலத்தில் நிகழ்த்தப்பட்டதால் **1945 வசந்தகாலத் தாக்குதல்** என்றும் அழைக்கப்படுகிறது. இத்தாலியில் நடந்த இறுதி மோதல் இதுவே.  

செப்டம்பர் 1943ல் நேச நாட்டுப் படைகள் இத்தாலி மீது படையெடுத்தன. அடுத்த ஒன்றரை ஆண்டுகளில் இத்தாலியின் பெரும்பகுதியினைக் கைப்பற்றின. ஜூன் 1944ல் பிரான்சு மீதான் நேச நாட்டுப் படையெடுப்பு தொடங்கியதால் இத்தாலியப் போர்முனைக்கான முக்கியத்துவம் குறைந்துபோனது. பாதுகாவல் படைகளுக்கு சாதகமான இத்தாலியின் புவியியல் அமைப்பு, ஆல்பர்ட் கெஸ்சல்ரிங்க் தலைமையிலான ஜெர்மானியப் படைகளின் கடுமையான எதிர்ப்பு போன்ற காரணங்களாலும் நேச நாட்டு உத்தியாளர்கள் இத்தாலியப் போர்முனையின் முக்கியத்துவத்தைக் குறைத்து பிரான்சில் கவனம் செலுத்தத் தொடங்கினர். 1944இன் பிற்பகுதியில் காத்திக் கோடு மீது நடத்தப்பட்ட தாக்குதலுக்குப் பின்னர் இத்தாலியப் போர்முனையில் மந்தநிலை உருவானது.  

ஜனவரி 1945 முதல் மீண்டும் இத்தாலியப் போர்முனையில் போர் நடவடிக்கைகள் முடுக்கிவிடப்பட்டன. பிரான்சில் நடைபெறும் சண்டைகளுக்காகத் திருப்பி விடப்பட்டிருந்த படைப்பிரிவுகளுக்கு பதில் புதிய படைப்பிரிவுகள் இத்தாலிக்கு அனுப்பப்பட்டன. மார்ச் 1945 இல் அமெரிக்க 5வது ஆர்மி மற்றும் பிரித்தானிய 8வது ஆர்மி இரண்டிலும் சேர்த்து 20 டிவிசன்கள் (சுமார் 13,34,000 பேர்). அச்சு தரப்பில் தொடர் போரால் பலவீனமடைந்த 21 ஜெர்மான்ய டிவிசன்களும், ஜெர்மனி ஆதரவு இத்தாலிய சமூக அரசின் 4 டிவிசன்களும் இருந்தன. கிழக்கு இத்தாலியில் பிரித்தானிய 8வது ஆர்மியும், மத்திய இத்தாலியில் அமெரிக்க 5வது ஆர்மியும் தாக்க திட்டமிடப்பட்டது. ஏப்ரல் 6ம் தேதி நேச நாட்டு படைகளின் வசந்தகாலத் தாக்குதல் ஆரம்பமானது. கடும் வான்வழி குண்டுவீச்சு மற்றும் பீரங்கித் தாக்குதலுக்குப் பின்னர் பிரித்தானிய 8வது ஆர்மி சீனியோ ஆற்றைக் கடக்கும் முயற்சியில் ஈடுபட்டது. சீனியோவைக் கடந்து முன்னேறிய 8வது ஆர்மி படைப்பிரிவுகள் ஏப்ரல் 11ம் தேதி சாண்ட்டெர்னோ ஆற்றங்கரையை அடைந்தன. ஏப்ரல் 12ம் தேதி சாண்ட்டெர்னோ ஆற்றைக் கடந்து முன்னேறி, ஏப்ரல் 14ம் தேதி அர்ஜெண்ட்டா கணவாயைக் கைப்பற்ற முயன்றன. கிழக்கில் கடும் சண்டை நடந்து கொண்டிருக்கும் போது ஏப்ரல் 14 அன்று மத்தியப் பகுதியில் அமெரிக்க 5வது ஆர்மி தனது தாக்குதலைத் தொடங்கியது. ஒரு வார சண்டைக்குப் பின்னர் ஜெர்மானியப் படைகள் முறியடிக்கப்பட்டு அமெரிக்கப் படைகள் போ ஆற்று சமவெளிக்குள் ஊடுருவி விட்டன. அதே காலகட்டத்தில் கிழக்கில் அர்ஜெண்ட்டா கணவாயும் கைப்பற்றப்பட்டது. அடுத்த சில நாட்களில் பல வடக்கு இத்தாலிய நகரங்கள் நேச நாட்டுப் படைகள் வசமாகின. ஏப்ரல் 21ல் போலோக்னா, 23ல் பொண்டேனோ, 26ல் வெரோனா, 29ல் படுவா ஆகியவை வீழ்ந்தன. மேலும் பல நகரங்களில் இத்தாலிய எதிர்ப்புப் படைகள் ஜெர்மானியர்களுக்கு எதிராக வெளிப்படையாக எழுச்சிகளைத் தொடங்கின. நிலைமை கைமீறியதை உணர்ந்த ஜெர்மானியத் தளபதி வெய்ட்டிங்காஃப் நேச நாட்டுப் படைகளுடன் சரணடைவுப் பேச்சுவார்த்தைகளைத் தொடங்கினார் சுவிட்சர்லாந்தில் நடைபெற்ற இப்பேச்சுவார்த்தைகளின் விளைவாக மே 2, 1945 அன்று இத்தாலியில் இருந்த ஜெர்மானியப் படைகள் சரணடைந்தன.